கேள்வி: வத்தல் மலை - மக்கள் வகைப்பாடு என்பது என்ன?
பதில்: 2011 மக்கள் தொகை கணக்கெடுப்பின்படி வத்தல் மலையில் 371 வீடுகள் உள்ளன. இதன் மொத்த மக்கள் தொகையானது 1733 ஆகும். இதில் பெண்களின் எண்ணிக்கை 841 என்றும், ஆண்களின் எண்ணிக்கை 892 என்றும் உள்ளது. மொத்த மக்களிளில் எழுத்தறிவு பெற்றவர் விகிதம் 33.2 % ஆகும்.http://www.onefivenine.com/india/census/village/Dharmapuri/Dharmapuri/Vathalamalai இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
கேள்வி: வத்தல் மலை - தொழில் பற்றி தகவல் சொல்.
பதில்: இம்மக்களின் முதன்மைத் தொழில் வேளாண்மை மற்றும் கால்நடை வளர்ப்பு ஆகும். இம்மலை விவசாயிகள் பாரம்பரியமாக தினை, கேழ்வரகு, சாமை, போன்ற சிறுதானியங்களையும், கடுகு, அவரை போன்ற பயிர்களையும் சாகுபடி செய்துவருகின்றனர். வத்தல் மலையில் ஆண்டின் பெரும்பகுதி நாட்களில் குளிர்ந்த காலநிலை நிலவுவதால், காபி சாகுபடிக்கு ஏற்றதாக உள்ளதால் இம்மலை மக்களை மாவட்ட நிர்வாகம் காபி சாகுபடியில் ஈடுபட அறிவுறுத்தியது. இதன்படி 2011 ஆம் ஆண்டு மலைவாழ் மக்கள் பொருளாதார மேம்பாட்டு திட்டத்தின் கீழ் ரூ 15 இலட்சம் ஒதுக்கீடு செய்து, அத்திட்டத்தின்படி விவசாயிகளின் 100 ஏக்கர் பரப்பளவுள்ள நிலத்தில் காபி செடி நடவு செய்யப்பட்டது. இந்தப் பரப்பளவு வளர்ந்து 2018 ஆண்டு காலகட்டத்தில் 250 ஏக்கர் பரப்பளவில் காபி பயிரிடப்படுகிறது. இந்த காபி பயிரில் ஊடுபயிராக ஆரஞ்சு, மிளகு, சில்வர் ஓக் போன்றவற்றையும் நட்டு வளர்த்து வருகின்றனர்.